**Alkefamilien** (Alcidae) eller **alkefugler** (Alciformes) er en familie med sjøfugler som inngår i ordenen vade-, måse- og alkefugler (Charadriiformes), der den er én av fem familier i underordenen måkefugler (Lari). Dette er arter som tilbringer mesteparten av året på åpnet hav, og bare kommer inn til kystene for å hekke. Familien inkluderer 24 nålevende arter i ti slekter, samt én utdødd art – geirfugl – i den monotypiske slekten *Pinguinus*.

Beskrivelse
-----------

Alkefugler har en fjærdrakt som er dominert av svart og hvit i hekketiden, hos noen arter med fargerike innslag på hodet, enten i form av fargede nebb eller av «fjærhatter». Vinterdraktene er atskillig mer uanselig, det vil si dominert av grå- og bruntoner. Det er ikke noen ytre forskjell mellom kjønnene. Levetiden er forholdsvis høy; hos f.eks. lunde eller lomvi ligger den gjennomsnittlige livslengden rundt 25 år.

Atferd
------

Alkefuglene omtales iblant som «Nordhalvkulas pingviner», fordi de fyller den samme økologiske nisjen som pingvinene på Sørhalvkula – og attpåtil ligner en god del: De er dyktige svømmere og dykkere, og bruker vingene sine til fremdrift under vann. (Største dokumenterte dybde er 200 m hos lomvi.)
De tilbringer hele året på havet, der de lever av fisk og små krepsdyr, og kommer bare til kystene for å hekke. De legger 1–2 egg. Riktignok kan alle dagens alkefugler fly (i motsetning til pingvinene). Men de er ikke spesielt gode flygere, ikke minst fordi de har de minste vingene i forhold til kroppsstørrelsen av alle flygedyktige fugler.

Selv om det bare fins 24 arter av alkefugler, og selv om alle lever i det samme miljøet, er det store forskjeller i kroppsbygning og levevis: Kroppsvekten varierer fra under 100 g (flekkdvergalke) til over 1 kg (lomvi). Før den døde ut tilhørte også geirfuglen denne gruppa. Den kunne veie hele 5 kg. Reirene lages i bratte stup i fuglefjell (f.eks. alke), i sprekker eller hulrom under steiner (f.eks. alkekonge), i selvgravde huler (for eksempel lunde) eller oppe i trær (marmordvergteist). Mens ungene forlater reiret etter to dager hos starikene, tar det opptil to måneder hos f.eks. neshornlunde. Klimatisk forekommer alkefugler i både arktiske, subarktiske, tempererte og subtropiske strøk.

I Norge forekommer alke, alkekonge, lomvi, lunde, polarlomvi og teist.

Inndeling
---------

Inndelingen følger HBW Alive og er i henhold til Nettleship & Bonan (2018). Norske navn følger Norsk navnekomité for fugl og er i henhold til Syvertsen *et al.* (2008) og Syvertsen *et al.* (2017).

**Treliste**
* Charadriiformes, vade-, måse- og alkefugler
	+ Lari, måkefugler, 5 familier, 5 underfamilier, 40 slekter, 155 arter
		- Dromadidae, krabbeeterfamilien, 1 slekt, 1 art
		- Glareolidae, brakksvalefamilien, 3 slekter, 17 arter
		- Stercorariidae, jofamilien, 1 slekt, 7 arter
		- Alcidae, alkefamilien, 11 slekter, 25 arter
			* Aethiinae
				+ *Cerorhinca*, neshornlunde
				+ *Fratercula*, lunder
				+ *Ptychoramphus*, sotalke
				+ *Aethia*, dvergalker
			* Alcinae
				+ *Brachyramphus*, dvergteister
				+ *Cepphus*, teister
				+ *Synthliboramphus*, stariker
				+ *Alca*, alker
				+ *Pinguinus*, geirfugl (†)
				+ *Alle*, alkekonge
				+ *Uria*, lomvier
		- Laridae, måkefamilien, 5 underfamilier, 25 slekter, 105 arter

Referanser
----------

1. ↑  Nettleship, D.N. & Bonan, A. (2018). Auks (Alcidae). In: del Hoyo, J. Elliott, A. Sargatal, J. Christie, D.A. & de Juana, E. (eds.). Handbook of the Birds of the World Alive. Lynx Edicions, Barcelona. (retrieved from  on 11 January 2018).
2. ↑  Syvertsen, P. O. Ree, V. Hansen, O. B. Syvertsen, Ø. Bergan, M. Kvam, H. Viker, M. & Axelsen, T. 2008. Virksomheten til Norsk navnekomité for fugl (NNKF) 1990-2008. *Norske navn på verdens fugler*. Norsk Ornitologisk Forening. www.birdlife.no (publisert 22.5.2008). Besøkt 2016-04-10
3. ↑  Syvertsen, P.O. M. Bergan, O.B. Hansen, H. Kvam, V. Ree og Ø. Syvertsen 2017: Ny verdensliste med norske fuglenavn. Norsk Ornitologisk Forenings hjemmesider:

Eksterne lenker
---------------

* (en) *alkefamilien* – oversikt og omtale av artene i WORMS-databasen Rediger på Wikidata

* (en) *alkefamilien* i Encyclopedia of Life Rediger på Wikidata

* (en) *alkefamilien* i Global Biodiversity Information Facility Rediger på Wikidata

* (no) *alkefamilien* hos Artsdatabanken Rediger på Wikidata

* (sv) *alkefamilien* hos Dyntaxa Rediger på Wikidata

* (en) *alkefamilien* hos Fauna Europaea Rediger på Wikidata

* (en) *alkefamilien* hos Fossilworks Rediger på Wikidata

* (en) *alkefamilien* hos ITIS Rediger på Wikidata

* (en) *alkefamilien* hos NCBI Rediger på Wikidata

* (en) *Kategori:Alcidae* – bilder, video eller lyd på Wikimedia Commons Rediger på Wikidata

* (en) *Alcidae* – galleri av bilder, video eller lyd på Wikimedia Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Uppslagsverket Finland **·** Encyclopædia Britannica **·** Encyclopædia Britannica **·** Canadian Encyclopedia **·** GND **·** LCCN
 |